Sumatera Liba

Sumatora Utara atau ti-Kumoringko jadi Sumatora Liba joda da salah osay provinsi di Pulau Sumatera say paling lamon penduduk na di Pulaw Sumatora sa. Ibukuta provinsi sija di kuta Medan, provinsi hasa juga uwat danau paling borak di Indonesia say golarna Danau Toba. Etnis di Sumatora Utara say paling mendominasi joda da Jolma Batak, Jolma Jawa, rik Jolma Melayu.

Provinsi Sumatora Utara sa joda da provinsi say paling lamon pandudukna di Pulau Sumatera, sakaligus provinsi say pok ngaman suku Kristen paling balak joda da Jolma Batak.

Budaya
Jolma Batak say kalamonan ngaman di provinsi hasa nyumbangko kaunyin kabudayaanna, juk Tari Tor-tor salah osay tarian say tisuhur di Indonesia jak Tanoh Batak. Uwat munih seni arsitektur joda da panday tiliyak di Lambahan Bolon salah osay Lambahan adat jak daerah Batak.

Karajinan
Jolma Batak uwat kain tenun khas say tisobut Ulos, Ulos sa tipakay harak Kahwin, Upacara Kamatian, Nogakko Lambahan, rik barihna.

Kani'an
Kani'an di provinsi Sumatora Utara sa bumacom-macom uwat say halal uwat munih say haram tikonsumsi bagi jolma Muslim. Kasumangan agama ngguway keanekaragaman di provinsi Sumatora Utara ho diwik. Masakan di pamatang langgar atawa di daerah Batak non-Muslim biasona kalamonan makay babi, hidangan babi say tikonal joda da Saksang, salah osay olahan daging babi khas Batak Toba. Sodongko di pasisir kalamonan masakan say bubahan dasar iwak lawok.

Wisata
Di provinsi Sumatora Utara sa lamon pok buwisata atawa midang, tujuan say paling tikonal joda da guk Danau Toba, salah osay danau say paling balak di nagara Indonesia sa, Istana Maimun di Medan. Uwat munih wisata kesenian say buruba lumpak batu di Pulau Nias, Tari Tor-tor, tradisi Sigale-gale di Tanoh Batak.

 Rujukan